EkBass/fiwiki-20250220-pages-articles huggingface dataset:
Aristoteles (täsmennyssivu)

Aristoteles (; ) on kreikkalainen nimi. == Etunimenä == === Antiikin kreikkalaisia === * Aristoteles (384–322 eaa.), filosofi, peripateettisen koulukunnan perustaja * Aristoteles (400-luku eaa.), kolmenkymmenen tyrannin jäsen, joka esiintyy myös Platonin dialogissa Parmenides * Aristoteles Argoslainen (200-luku eaa.), filosofi, joka kapinoi Kleomenes III:ta vastaan Argoksessa * Aristoteles Kyreneläinen (300-luku eaa.), kyreneläiseen koulukuntaan kuulunut filosofi * Aristoteles Mytileneläinen (100-luku), peripateettinen filosofi === Muita === * Aristotélis Onásis (Aristoteles Onassis, 1900–1975), kreikkalainen laivanvarustaja * Aristotile Fioravanti (n. 1415–1486), italialainen renessanssiajan arkkitehti ja insinööri == Paikkoja == * Aristotélis, kunta Chalkidikín alueyksikössä Kreikassa == Muuta == * 6123 Aristoteles, asteroidi * Thessalonikin Aristoteles-yliopisto, yliopisto Kreikassa
Leonésin kieli

Leonésin kieli (llengua llionesa) on indoeurooppalainen kieli, joka kuuluu astur-leonilaisten kielten ryhmään. Kielellä on noin 25 000–50 000 puhujaa pääasiassa Leónin maakunnassa, Espanjassa ja joissakin portugalilaisissa kaupungeissa. Kieli käyttää latinalaista kirjaimistoa. Kieltä puhuttiin suuressa osassa Espanjaa 1200-luvulla, mutta nykyään se on pieni vähemmistökieli maan luoteisosissa. Ensimmäiset leonésinkieliset tekstit ovat 900-luvun loppuvaiheissa kirjoitettuja dokumentteja. == Aiheesta muualla == *Leonésinkielisen hallinnon viralliset sivut == Link == * Héctor García Gil. Asturian-leonese: Linguistic, Sociolinguistic and Legal Aspects * Asturian Language Academy * González i Planas, Francesc. Institutum Studiorum Romanicorum «Romania Minor». The Asturleonese Dialects. * La Caleya Cultural Association. * Furmientu Cultural Association. * Faceira Cultural Association. * El Teixu Cultural Association. Luokka:Romaaniset kielet
Ontarion veteraanien muistomerkki

thumb|300px|Ontarion veteraanien muistomerkki Ontarion veteraanien muistomerkki () on sotamuistomerkki Queen's Park -puistossa Toronton kaupungissa Kanadassa. Muistomerkki on 30 metriä leveä graniittinen monumentti, johon on kaiverrettu kuvia Kanadan sotahistoriasta aina vuodesta 1867 alkaen. Muistomerkin suunnitteli Allan Harding MacKay. Muistomerkki valmistui vuonna 2006. Luokka:Muistomerkit Luokka:Toronton rakennukset ja rakennelmat Luokka:Toronton historia
Miljoonan vuoden yksinäisyys

Miljoonan vuoden yksinäisyys: Kertomus maailmankaikkeuden ymmärtämisestä on Pekka Teerikorven vuonna 2007 julkaisema kirja tähtitieteen historiasta. == Lähteet == == Aiheesta muualla == * Tiina Raevaara: Hajottakaa pallonkehät, paljastakaa kaikkeus. Helsingin sanomat 29.4.2008. * Pekka Tuomikoski: Miljoonan vuoden yksinäisyys. Keskipohjanmaa 10.11.2007. Luokka:Kirjat tähtitieteestä Luokka:Suomalaiset tietokirjat Luokka:Vuoden 2007 kirjat
HMS Anemone (M48)

HMS Anemone (viirinumerot K48 ja M48) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Blythistä Blyth Shipbuilding and Dry Docks Company Limitediltä, missä köli laskettiin 26. lokakuuta. Alus laskettiin vesille 22. huhtikuuta 1940 ja valmistui 12. elokuuta.Friedman, Norman s. 339 == Palvelus == Anemone upotti Islannin eteläpuolella () 7. tammikuuta 1941 Regia Marinan sukellusveneen RN Nanin. Alus pelasti 17. maaliskuuta 94 merimiestä vaurioituneelta brittiläiseltä kauppa-alukselta Narivalta, jonka Saksan laivaston sukellusvene U-600 oli torpedoinut. Anemone yritti upottaa pahoin vaurioituneen aluksen tykkitulella tuloksetta. Sukellusvene U-91 upotti lopulta aluksen ().Uboat.net – HMS Anemone Anemone ja HMS Pennywort pelastivat 18. maaliskuuta 54 merimiestä brittiläiseltä kauppalaivalta Canadian Starilta, jonka sukellusvene U-221 oli upottanut torpedoimalla (). Lokakuussa 1945 alus ei ollut alusluettelossa, vaan se myytiin marraskuussa 1949 Pelagosille, joka muutti sen poijuveneeksi Marinens Hovedverftillä Hortenissa Norjassa. Alus palasi telakalta 3. lokakuuta 1950 nimettynä Pelikaniksi. Alus muutettiin 1951 valaanpyyntialukseksi Howaldtswerkellä Kielissä Saksassa. Sen viimeinen pyyntikausi oli 1961–1962, minkä jälkeen alus makasi ankkurissa. Alus myytiin joulukuussa 1963 Greåkeriin, Østfold Skipsopphugningille, joka nimesi sen Østfoldiksi. Se romutettiin 1. marraskuuta 1964. === Aluksen päälliköt === Aluksen päälliköinä toisessa maailmansodassa olivat: *Humphry Gilbert Boys-Smith 20. kesäkuuta 1940 – 25. helmikuuta 1942 *Robert Atkinson 25. helmikuuta – 22. heinäkuuta 1942 *Patrick George Alexander King 22. heinäkuuta 1942 – 1. heinäkuuta 1943 *Joseph Benjamin Sparkes 1. heinäkuuta 1943 – 1. maaliskuuta 1945 *Ronald Stewart Mackay 1. maaliskuuta – heinäkuu 1945 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Blyth Shipbuilding Company
Puna-armeijan muistomerkki (Olomouc)

Puna-armeijan muistomerkki () on muistomerkki puna-armeijalle. Puna-armeijan muistomerkki sijaitsee Olomoucin kaupungissa Olomoucin puistossa Määrin maakunnassa Tšekissä. Muistomerkki valmistui 15. heinäkuuta 1945, jolloin oli kulunut 68 päivää toisen maailmansodan päättymisestä Euroopassa. Muistomerkin suunnitteli arkkitehti Jaroslav Kovar Olomouc. Tyyliltään muistomerkki edustaa sosialistista realismia. Luokka: Muistomerkit Luokka:Tšekin rakennukset ja rakennelmat Luokka:Olomoucin lääni
Tower Heist

Tower Heist on Brett Ratnerin ohjaama yhdysvaltalainen toiminta-komediaelokuva vuodelta 2011. Se kertoo New Yorkissa sijaitsevan rikkaiden asuttaman pilvenpiirtäjän palvelusväestä, joka saa selville rakennuksen omistajan syytäneen heidän rahansa pyramidihuijaukseen. Towerin vastaava johtaja kehittää suunnitelman ja saa mukaan lankonsa, ovimiehen, hissipojan, sisäkön ja häädetyn asukkaan. Taiturivarkaan avulla he päättävät ottaa oikeuden omiin käsiinsä. Kriitikot suhtautuivat elokuvaan penseästi, mutta näyttelijäsuoritukset saivat kehuja arvosteluissa. Kritiikistä huolimatta elokuva oli kassamenestys. Elokuvaa kuvattiin marraskuusta 2010 alkaen New York Cityssä läntisen Central Parkin ympäristössä. Tower-rakennusta esitti Donald Trumpin Trump International Hotel and Tower. Trump antoi elokuvan tekijöille luvan käyttää omistamiaan luksuslukaaleja, kuten International Hotelia, ulkokuvissa. Tower Heistin ryöstöjaksoa kuvattiin Macy'sin kiitospäivän paraatin aikoihin, ja tuotantoryhmä uusi tapahtuman vielä viikon päästä myöhempiä kohtauksia varten. Elokuvan pienissä cameorooleissa vilahtavat muun muassa näyttelijä Robert Downey Jr. sekä malli Kate Upton. Tower Heistin maailmanensi-ilta oli 24. lokakuuta 2011 Ziegfeld Theatressa New Yorkissa. ==Näyttelijät== == Lähteet == Luokka:Brett Ratnerin ohjaamat elokuvat Luokka:Vuoden 2011 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset toimintakomediat Luokka:New Yorkissa tapahtuvat elokuvat
AEK Larnaka

Athletiki Enosi Kition () eli AEK Larnaka on larnakalainen jalkapalloseura. Seura perustettiin 1994, kun EPA Larnaka ja Pezoporikos Larnaka yhdistyivät. AEK pelaa Kyproksen korkeimmalla sarjatasolla Kyproksen jalkapalloliigassa. Kyproksen Cupin seura on voittanut vuosina 2004 ja 2018. Kyproksen liigassa joukkue on sijoittunut toiseksi vuosina 2015, 2016, 2017 ja 2019. == Lähteet == Luokka:Kyproslaiset jalkapalloseurat Luokka:Vuonna 1994 perustetut urheiluseurat
Sanaleikki

Sanaleikki on huumorin muoto, joka perustuu sanojen monimerkityksellisyyteen tai äänteellisiin ominaisuuksiin, kuten alku- ja loppusointuun.Nykysuomen sanakirja, toinen painos (1967): hakusana sanaleikki Sanaleikkeihin voi sisältyä arvoituksia tai kompia. Sanaleikkejä on vaikeaa, joskus mahdotonta kääntää toisille kielille. Eräs sanaleikki on sijoittaa tietynkaltaisia sanoja lauseiden sisään esimerkiksi: Kievarissa mallipuuseppä ruokki tuttaviaan! tai muodostaa lauseita joissa kirjaimet esiintyvät samoina: Juu, rikas vitamiineista on tuo juurikas.Mieleni minun tekevi, Yrjö Karilas, s.570,628 Tukki tukki tukkitien on myös sanaleikki, sellainen, jossa sama sana esiintyy kahdessa eri merkityksessä. Muita sanaleikkejä ovat esimerkiksi anagrammit, palindromit ja sananmuunnokset. == Lähteet == == Aiheesta muualla == * pl:Paragram
Taking Children Seriously

Taking Children Seriously (lyh. TCS; ) on kasvatusliike ja koulutuksellinen filosofia, jonka ydinidea on se, että on sekä mahdollista että suotavaa kasvattaa ja kouluttaa lapsia tekemättä mitään vastoin heidän tahtoaan ja panematta heitä tekemään mitään vastoin tahtoaan. Liikkeen perustivat vuonna 1994 sähköpostilistauksen seurauksena libertaristi Sarah Fitz-Claridge ja David Deutsch. Deutsch on Oxfordin yliopiston teoreettisen fysiikan professori. TSC:n mukaan aikuisten ja lasten perinteiset vuorovaikutukset perustuvat pakkovaltaan. TCS ei kuitenkaan ole kasvatusmetodi vaan pikemminkin tyyli, ajattelutapa, filosofia.http://www.takingchildrenseriously.com/node/48 TSC:n dogmit perustuvat fallibilismiin, siihen että jokainen ihminen on erehtyväinen.http://www.takingchildrenseriously.com/node/16 TSC:n filosofiaa inspiroi Karl Popperin tietoteoria. Popper oli itsekin kasvattaja ja kouluttaja ennen kuin ryhtyi filosofiksi. Itse asiassa filosofia oli tuolloin hänelle vain toinen vaihtoehto: mahdollisuus emigroitua ja välttyä Anschlussilta. ==Lähteet== Luokka:Kasvatusfilosofia
Moussa Sow

Moussa Sow (s. 19. tammikuuta 1986 Mantes-la-Jolie, Ranska) on ranskalaissenegalilainen jalkapalloilija. Hän edustaa turkkilaista Fenerbahçea ja on pelipaikaltaan hyökkääjä. == Seurajoukkueura == Sow aloitti ammattilaisuransa Rennesistä vuonna 2004, jota ennen hän oli pelannut seuran juniorijoukkueissa. Hän pelasi joukkueessa vuoteen 2010 asti, viettäin ainoastaan kauden 2007–2008 lainalla Sedanissa. Kesällä 2010 Sowin sopimus joukkueen kanssa umpeutui ja niin hän siirtyi kolmivuotisella Lilleen. Sow onnistui maalinteossa heti ensiesiintymisessään uudessa joukkueessa vanhaa seuraansa Rennesiä vastaan. Kaudella 2010–2011 hän voitti sarjan maalikuninkuuden 25 osumallaan ja oli yksi LOSCin mestaruuden avainhahmoista. Tammikuussa 2012 Sow siirtyi LOSCista Turkin Superliigaan Fenerbahçen joukkueeseen. Sow teki seuran kanssa 4,5-vuotisen sopimuksen ja siirtosumma oli noin 13 miljoonaa euroa. Des fleurs pour Sow à Istanbul == Maajoukkueura == Sow teki ensiesiintymisensä Senegalin maajoukkueessa 5. syyskuuta 2009 ottelussa Angolaa vastaan. ==Lähteet== == Aiheesta muualla == * Moussa Sowin tilastot National Football Teams -sivustolla Luokka:Senegalilaiset jalkapalloilijat Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Jonas Eriksson

Jonas Eriksson (s. 28. maaliskuuta 1974 Sigtuna, Ruotsi) on ruotsalainen jalkapalloerotuomari. Hänestä tuli kansainvälinen erotuomari vuonna 2002. Ruotsin Allsvenskanissa hän tuominnut vuodesta 2000 lähtien. == Aiheesta muualla == * Jonas Erikssonin esittely Ruotsin jalkapalloliiton sivustolla Luokka:Ruotsalaiset jalkapallotuomarit Luokka:Vuonna 1974 syntyneet Luokka:Elävät henkilöt
Hagenin–Poiseuillen yhtälö

Hagen–Poiseuillen yhtälö tai Poiseuillen yhtälö on virtausdynamiikan yhtälö, jonka avulla voidaan määrittää painehäviö laminaariselle virtaukselle poikkileikkaukseltaan ympyränmuotoisessa putkessa. Sen johtivat toisistaan riippumatta Gotthilf Heinrich Ludwig Hagen vuonna 1839 ja Jean Léonard Marie Poiseuille vuonna 1838. Yhtälön julkaisi ensimmäistä kertaa Poiseuille vuosina 1840 ja 1846. Hagen–Poiseuillen yhtälö on : \Delta p = \frac{128 \mu L q_v}{\pi d^4}, missä : Δp on painehäviö (SI: [Δp] = Pa) : μ on nesteen dynaaminen viskositeetti (SI: [μ] = Pa s) : L on putken pituus (SI: [L] = m) : qv on tilavuusvirta (SI: [qv] = m3 s−1) : d on putken halkaisija (SI: [d] = m). == Matemaattinen johto == Lähdetään Navier–Stokesin yhtälöistä. Oletetaan virtaus stationääriseksi ja sylinterisymmetriseksi sekä putken suunnassa homogeeniseksi, jolloin jäljelle jää :0=-\frac{1}{\rho} abla p + \frac{\mu}{\rho} abla^2 \vec{u}(r)\, missä \rho on fluidin tiheys, \mu sen kinemaattinen viskositeetti, \vec{u}(r) säteestä riippuva virtausnopeus ja abla osittaisdifferentiaalioperaattori. Kirjoitetaan tämä vielä skalaarimuotoon sylinterisymmetrisyys ja x-suuntainen homogeenisuus huomioon ottaen: :-\frac{\Delta P}{L} = \mu \frac{1}{r}\frac{\partial}{\partial r}\left(r \frac{\partial u}{\partial r}\right)\, Nyt kaksi kertaa integroimalla ja asettamalla rajaehdot u(r=0)<\infty ja u(r=R)=0 saadaan ratkaisu :u(r)=\frac{\Delta P}{4L\mu}(R^2-r^2)\, eli putkivirtauksen poikkileikkaus on paraboloidin muotoinen. Toisaalta integroimalla edellinen lauseke putken poikkileikkauksen S yli saadaan tilavuusvirta eli :q_v = \iint_S u(r)\text{ d}y\text{ d}z = \int_{\phi=0}^{\phi=2\pi}\textrm{ d}\phi \int_{r=0}^{r=R} \frac{\Delta P}{4L\mu}(R^2-r^2)r\textrm{ d}r = \frac{\Delta P \pi R^4}{8L\mu}\, mistä Hagen–Poiseuillen yhtälö seuraa kirjoittamalla d=2R ja ratkaisemalla painehäviö \Delta P. ==Lähteet== * Luokka:Virtausdynamiikka Luokka:Yhtälöt
Benito Cocchi

Benito Cocchi (5. marraskuuta 1934 Minerbio – 5. toukokuuta 2016) oli italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 14. maaliskuuta 1959 ja nimitettiin sen vihkipiispaksi sekä Zaraïn titulaaripiispaksi 12. joulukuuta 1974. Piispaksi vihkiminen seurasi 6. tammikuuta 1975. Pääkonsekraattorina toimi Antonio Poma, jota avustivat Marco Cé ja Luigi Dardani.Catholic-Hierarchy.org: Archbishop Benito Cocchi 22\. toukokuuta 1982 Cocchi sai nimityksen Parman (-Fontevivon) hiippakunnan piispaksi. 12. huhtikuuta 1996 hänet nimitettiin Modena-Nonantolan arkkipiispaksi. Hänet asetettiin tähän virkaan 9. kesäkuuta 1996, ja hän toimi tehtävissään, kunnes jäi eläkkeelle 27. tammikuuta 2010. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1934 syntyneet Luokka:Vuonna 2016 kuolleet
Giovanni Zerbini

Giovanni Zerbini (s. 29. joulukuuta 1927) on Chiarissa, Italiassa, mutta Brasiliassa toiminut roomalaiskatolinen piispa. Hänet vihittiin salesiaanien papiksi 29. kesäkuuta 1956 ja nimitettiin Guarapuavan hiippakunnan piispaksi 11. tammikuuta 1995. Piispaksi vihkiminen seurasi 19. helmikuuta. Pääkonsekraattorina toimi Bruno Foresti, jota avustivat Vigilio Mario Olmi ja Pedro Antônio Marchetti Fedalto.Catholic-Hierarchy.org: Bishop Giovanni Zerbini, S.D.B. Zerbini jäi eläkkeelle 2. heinäkuuta 2003. == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1927 syntyneet Luokka:Elävät henkilöt
Paolo Rabitti

Paolo Rabitti (s. 18. lokakuuta 1936 Castellarano) on italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 30. lokakuuta 1960 ja nimitettiin San Marino-Montefeltron hiippakunnan piispaksi 25. toukokuuta 1995. Piispaksi vihkiminen seurasi 24. kesäkuuta. Pääkonsekraattorina toimi Giacomo Biffi, jota avustivat Francesco Marchisano ja Mariano De Nicolò.Catholic-Hierarchy.org: Archbishop Paolo Rabitti Rabitti sai 2. lokakuuta 2004 nimityksen Ferrara-Comacchion arkkihiippakunnan arkkipiispaksi. Hänet asetettiin tähän virkaan 28. marraskuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
HMS Arbutus (M86)

HMS Arbutus (viirinumerot M86 ja K86) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Blythistä Blyth Shipbuilding and Dry Docks Company Limitediltä, missä köli laskettiin 30. marraskuuta. Alus laskettiin vesille 5. kesäkuuta 1940 ja valmistui 12. lokakuuta.Friedman, Norman s. 339 == Palvelus == Arbutus ja HMS Camellia upottivat 7. maaliskuuta 1941 Islannin kaakkoispuolella () Saksan laivaston sukellusveneen U-70:n. Alus pelasti merestä 5. huhtikuuta 40 merimiestä brittiläiseltä kauppa-alus Athenicilta, jonka sukellusvene U-76 oli upottanut torpedoimalla. Alus pelasti 12. kesäkuuta HMS Pimpernelin kanssa 19 miehistänjäsentä sukellusvene U-552:n torpedoimalta brittiläiseltä rahtilaivalta Chinese Princeltä.Uboat.net – HMS Arbutus Alus upposi 5. helmikuuta 1942 Pohjois-Atlantilla noin 295 merimailia Irlannin rannikon Erris Headista länteen Saksan laivaston sukellusveneen U-136 torpedoimana. === Aluksen päälliköt === Aluksen päälliköinä olivat: *Hugh Lloyd-Williams 10. elokuuta 1940 – maaliskuu 1941 *Arthur Lionel Waldegrave Warren maaliskuu 1941 – 5. helmikuuta 1942 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Blyth Shipbuilding Company
Maltsat

Maltsat (Atriplex) on kasvisuku revonhäntäkasvien, aiemman luokituksen mukaan savikkakasvien heimossa. Sukuun kuuluu lähes 250 maailmanlaajuisesti tavattavaa lajia. Useimmat maltsat ovat yksivuotisia ruohoja, joiden lehdet ovat vastakkain. Monet maltsalajit ovat ulkomuodoltaan hyvin muuntelevia. Maltsat muistuttavat paljolti savikoita (Chenopodium), mutta ovat harvemmin rakkokarvaisia. Joitain maltsalajeja, esimerkiksi tarhamaltsaa (Atriplex hortensis), viljellään lehtivihanneksina. == Maltsalajeja == * hilsemaltsa (Atriplex lasiantha) * hopeamaltsa (Atriplex rosea, syn. A. laciniata) * isomaltsa (Atriplex prostrata) * jäämerenmaltsa (Atriplex lapponica) * kaakonmaltsa (Atriplex oblongifolia) * kesimaltsa (Atriplex argentea) * kielimaltsa (Atriplex pedunculata) * kiiltomaltsa (Atriplex sagittata) * kilsemaltsa (Atriplex glauca) * kolmihammasmaltsa (Atriplex tridentata) * kylämaltsa (Atriplex patula) * lamomaltsa (Atriplex suberecta) * laukkamaltsa eli suolamaltsa (Atriplex longipes) * liuskamaltsa (Atriplex calotheca, syn. A. hastata) * lännenmaltsa (Atriplex glabriuscula) * marjamaltsa (Atriplex semibaccata) * marskimaltsa (Atriplex portulacoides, syn. Halimione portulacoides) * merimaltsa (Atriplex littoralis) * pensassuomumaltsa (Atriplex polycarpa) * pikkumaltsa (Atriplex praecox) (pikkusuolamaltsa A. longipes subsp. praecox) * puolikuumaltsa (Atriplex semilunaris) * rakkomaltsa (Atriplex micrantha) * risumaltsa (Atriplex halimus) * silomaltsa (Atriplex laevis) * susannamaltsa (Atriplex belangeri, syn. A. thunbergiifolia) * tarhamaltsa (Atriplex hortensis) * tataarimaltsa (Atriplex tatarica) Finto: Kassu – Kasvien suomenkieliset nimet: Atriplex (suomenkieliset nimet) Suomen Lajitietokeskus: Maltsat – Atriplex == Lähteet == == Aiheesta muualla == * Funet: Maltsat (Atriplex) * Den virtuella floran: Atriplex * ITIS: Atriplex * United States Department of Agriculture (USDA): Atriplex * Flora of China: Atriplex *
Albert Joseph Tsiahoana

Albert Joseph Tsiahoana (3. elokuuta 1927 – 15. kesäkuuta 2012) oli madagaskarilainen roomalaiskatolinen arkkipiispa. Hänet vihittiin papiksi Diégo-Suareziin 26. elokuuta 1956 ja nimitettiin sen vihkipiispaksi sekä Abthugnin titulaaripiispaksi 10. helmikuuta 1964. Piispaksi vihkiminen seurasi 14. kesäkuuta. Pääkonsekraattorina toimi Edmond-Marie-Jean Wolff, jota avustivat Gilbert Ramanantoanina ja Jules-Joseph Puset.Catholic-Hierarchy.org: Archbishop Albert Joseph Tsiahoana Tsiahoana osallistui Vatikaanin toiseen kirkolliskokoukseen. Hän sai 13. huhtikuuta 1967 nimityksen Diégo-Suarezin arkkipiispaksi. Arkkihiippakunnan nimi vaihdettiin Antsirananaksi 28. lokakuuta 1989. Tsiahoana toimi sen johdossa, kunnes erosi tehtävistään 14. marraskuuta 1998. == Lähteet == Luokka:Madagaskarilaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2012 kuolleet
Philibert Randriambololona

Philibert Randriambololona SJ (1. toukokuuta 1927 – 17. huhtikuuta 2018Archbishop Philibert Randriambololona) oli madagaskarilainen roomalaiskatolinen arkkipiispa. Hänet vihittiin papiksi 30. heinäkuuta 1961 ja nimitettiin Antsirabén hiippakunnan koadjuuttoripiispaksi 1. syyskuuta 1988. Piispaksi vihkiminen seurasi 27. marraskuuta. Pääkonsekraattorina toimi Victor Razafimahatratra, jota avustivat Jean-Maria Rakotondrasoa ja Agostino Marchetto.Catholic-Hierarchy.org: Archbishop Philibert Randriambololona, S.J. Randriambololonasta tuli Antsirabén piispa 19. kesäkuuta 1989. Hän sai nimityksen Fianarantsoan arkkipiispaksi 17. joulukuuta 1992 ja toimi tässä virassa, kunnes jäi eläkkeelle 1. lokakuuta 2002. == Lähteet == Luokka:Madagaskarilaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2018 kuolleet
Karihaaran Tenho

Karihaaran Tenho on vuonna 1910 perustettu kemiläinen urheiluseura. Nykyisin seuralla ei ole enää kilpailutoimintaa. Alkuvuosina Tenhon lajeihin kuuluivat voimistelu, paini, hiihto ja yleisurheilu. Lajivalikoima kasvoi toisen maailmansodan jälkeen muun muassa nyrkkeilyllä, painonnostolla, jalkapallolla, koripallolla ja jääkiekolla. Erityisesti painissa ja nyrkkeilyssä Tenhon urheilijat ovat saavuttaneet menestystä SM-tasolla. Jalkapallossa Tenho pelasi yhteensä kahdeksan kautta Suomensarjassa 1960-luvulla. Vuonna 1955 seura voitti Työväen Urheiluliiton jalkapallomestaruuden ja kaudella 1957 se eteni Suomen Cupissa välieriin. Karihaaran Tenhossa ovat jalkapallo-oppinsa saaneet muun muassa entiset liigapelaajat Jukka Ollikkala ja Jarno Kallijärvi. Myös kansanedustaja Esko-Juhani Tennilä pelasi seuran riveissä jalkapalloa. Jääkiekossa Tenho pelasi korkeimmillaan Suomen sarjassa, toiseksi korkeimmalla sarjatasolla, kahden kauden ajan. == Lähteet == Luokka:Suomalaiset urheilun yleisseurat Luokka:Entiset suomalaiset jalkapalloseurat Luokka:Kemiläiset urheiluseurat Luokka:Vuonna 1910 perustetut urheiluseurat Luokka:Suomen Työväen Urheiluliiton jäsenseurat
Velikije Lukin rautatieasema

Velikije Lukin rautatieasema () on Velikije Lukin kaupungissa Venäjän Pihkovan alueen eteläosissa sijaitseva rautatieasema. Asema on Venäjän rautateiden merkittävä kauttakulku- ja risteysasema Moskovan Riian aseman ja Latvian Riian välisellä radalla. Velikije Lukiin saapuvat kaukojunat jatkavat neljään suuntaan: Moskovaan, Riikaan tai Pietariin (joko suorempaa reittiä Dnon kautta tai pitempää reittiä Bologojen kautta). Lisäksi asemalta on lähijunaliikennettä. Venäjän rautateiden aluejaossa asema kuuluu läntiseen Lokakuun rautateiden toimialueeseen. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по станции Великие Луки. Отправление. - Velikije Lukin aseman kaukojunien aikatauluja (rasp.yandex.ru) * Расписание электричек по станции Великие Луки. Отправление. - Velikije Lukin aseman lähijunien aikatauluja (rasp.yandex.ru) * Aikatauluhaku Velikije Lukin asemalle (kaukojunat) (poezda.net) * Lokakuun rautateiden rataverkon jpg-kartta väliasemineen * , (parovoz.com) Luokka:Venäjän rautatieliikennepaikat Luokka:Pihkovan alue
Kastanjaselkätyranni

Kastanjaselkätyranni (Lessonia rufa) on Etelä-Amerikassa elävä varpuslintu. Se on pieni avointen maiden lintu, jota tavataan mantereen eteläosassa. Naaraat ovat ruskehtavia ja koiraat mustia lukuun ottamatta selän hyvin erottuvaa kastanjanruskeaa laikkua. Ne ovat saaneet Chilessä nimen Colegial eli ”koulupoika”, koska koiraiden läikkä muistuttaa koululaisen nahasta tehtyä kirjalaukkua. Kastanjaselkätyranni on joskus luettu samaan lajiin ruskoselkätyrannin kanssa. == Koko ja ulkonäkö == Kastanjaselkätyranni on pienikokoinen lintu, jonka pituus on 11,5–12,5 senttiä. Lajin lyhyt nokka sekä jalat ovat mustat. Jalan takakynsi on hyvin pitkä. Koiraiden höyhenpuku on musta, lukuun ottamatta selässä olevaa selvästi erottuvaa kastanjanruskeaa laikkua. Naaraat ovat selvästi eri värisiä. Niiden pää ja kaula ovat ruskehtavanharmaat ja selkä haalean punaruskea. Siivet ovat pääosin mustat ja niissä on myös juovia. Vatsapuoli vaaleantuhkanharmaa. Nuoret linnut ovat hyvin samanvärisiä kuin naaraat, mutta niiden selkä on punaruskeampi. Kastanjaselkätyranni muistuttaa ulkonäöltään ruskoselkätyrannia, mutta kastanjaselkätyrannit ovat pienempiä. Lisäksi niiden naarailla vatsapuoli on haaleampi, niillä on näkyvät siipikuviot ja pyrstön reunat ovat valkoiset. Naaraat voidaan sekoittaa myös pahtamaatyranneihin, joiden selästä puuttuu kuitenkin kastanjaselkätyranninaaraille ominainen punaruskea häivähdys. == Levinneisyys ja elinympäristö == Kastanjaselkätyrannin pesintäalue ulottuu Keski-Chilestä ja Keski-Argentiinasta Tulimaahan. Talveksi ne muuttavat pohjoiseen Argentiinaan Pohjois-Chileen, Etelä-, ja Itä-Boliviaan, Paraguayhin, Uruguayhin, ja Brasilian kaakkoiskärkeen. Harhailijana lajia on tavattu myös Falklandinsaarilla ja Antarktiksen alueella. Lajin elinympäristöä ovat avoimet maat, joilla kasvaa lyhyttä ruohoa tai on paljasta maata. Sen elinpaikat ovat lähellä marskimaita, rannikkolaguuneja, soita, rannikkoa tai järvenrantoja. Kastanjaselkätyrannin elinympäristö on yleensä alle 1 000 metrin korkeudessa merenpinnasta, mutta sitä on tavattu jopa 2 000 metrin korkeudessa. == Elintavat == Kastanjaselkätyranni on hyvin aktiivinen lintu. Se liikkuu lähinnä maassa, mutta sitä näkee usein myös istumassa matalissa pensailla ja aidoilla sekä kivillä ja kummuilla. Pesintäajan ulkopuolella se liikkuu pieninä, löyhinä ryhminä. Ravinto koostuu hyönteisistä, joita se saalistaa maassa juosten, ja tekee usein pyrähdyksiä ilmaankin nappaamaan niitä. Lisääntymisaika ulottuu syyskuulta tammikuuhun. Etelässä pesivät kastanjaselkätyrannit lisääntyvät myöhemmin kuin pohjoisen lajitoverit. Koiraat tekevät soitimella 10–15 metrin pyrähdyksiä ylös ilmaan. Kuppimainen pesä rakennetaan varvuista, pienistä oksista, juurista, ja heinästä. Se sijaitsee usein ulkonevan kasvillisuuden alla, kallionkielekkeellä, marskimaan heinikossa tai matalassa pensaassa. Naaras munii pesään kahdesta neljään munaa. Koiras ei osallistu poikasten hoitoon millään tavalla, joten työ jää kokonaan naaraan vastuulle. Kun poikaset ovat tulleet lentokykyisiksi ja pystyvät lentämään pitkiä matkoja, ne muuttavat emonsa kanssa pohjoiseen. == Lähteet == Luokka:59.3 Linnut Luokka:Tyrannit
Kuivaava pyykinpesukone

Kuivaava pyykinpesukone on pyykinpesukoneen ja kuivausrummun yhdistelmä. Kuivaavat pyykinpesukoneet vievät vain puolet siitä tilasta, mitä erilliset laitteet veisivät. Kuivaavat pyykinpesukoneet eivät myöskään tarvitse hormiliitäntää, vaan tiivistävät kosteuden ja johtavat sen viemäriin. Luokka:Kodinkoneet Luokka:Pyykinpesu de:Wäschetrockner#Waschtrockner
Eddie Murphy Delirious

Eddie Murphy Delirious on vuonna 1983 Washingtonissa Constitution Hallissa kuvattu, Bruce Gowersin ohjaama televisioelokuva, joka dokumentoi Eddie Murphyn stand up -esitystä. Suosion myötä Eddie Murphy Delirious sai vuonna 1987 jatko-osan Eddie Murphy lavalla. == Aiheesta muualla == * * Luokka:Stand up -komiikka Luokka:Vuoden 1983 yhdysvaltalaiset elokuvat Luokka:Yhdysvaltalaiset dokumenttielokuvat
Karbamoyylifosfaatti

Karbamoyylifosfaatti (CH4NO5P) on karbamaattijohdannainen ja sisältää fosfaattiryhmän. Tämän rakenteen vuoksi yhdisteen karbamoyyliryhmällä on korkea siirtopotentiaali. Karbamoyylifosfaatti on tärkeä välituote ureakierrossa ja pyrimidiiniemästen synteesissä. == Biokemia == Eliöt syntetisoivat karbamoyylifosfaattia ammoniakista ja vetykarbonaatti-ionista. Reaktiota katalysoi karbamoyylifosfaattisyntetaasi I ja se tapahtuu karboksifosfaatti- ja karbamihappovälivaiheiden kautta mitokondriossa. Mitokondriossa se osallistuu ureakierron seuraavaan vaiheeseen, jossa se reagoi ornitiinin kanssa muodostaen sitrulliinia ja tätä reaktiota katalysoiva entsyymi on ornitiinitranskarbamylaasi. Karbamoyylifosfaatti osallistuu myös pyrimidiinirenkaan sisältävien yhdisteiden synteesiin, joka tapahtuu sytosolissa. Normaalisti karbamoyylifosfaatti ei kykene läpäisemään mitokondrion ulkokalvoa, mutta yhdisteen konsentraation kasvaessa osa karbamoyylifosfaatista pääsee myös sytosoliin. Suurin osa sytosolin karbamoyylifosfaatista muodostuu kuitenkin karbamoyylifosfaattisyntetaasi II- entsyymin syntetisoimana ja tällöin ammoniakin lähteenä toimii glutamiiniaminohappo. Sytosolissa karbamoyylifosfaatti reagoi aspartaamihapon kanssa muodostaen karbamoyyliaspartaamihappoa aspartaattitranskarbamylaasin katalysoimana. Muodostuneesta yhdisteestä tuotetaan edelleen oroottihappoa ja pyrimidiinirakenteen sisältäviä yhdisteitä. == Lähteet == == Aiheesta muualla == *Human Metabolome Database: Carbamoylphosphate *Kyoto Encyclopedia of Genes and Genomes (KEGG): Carbamoyl phosphate Luokka:Orgaaniset fosfaatit Luokka:Karbamaatit
No wave

No wave oli kokeellisen musiikin genre, sekä taidesuuntaus, joka syntyi 1970-luvun lopulla New Yorkissa Yhdysvalloissa. No wave -termi oli sanaleikki, joka pilkkasi uuden aallon (engl. new wave) musiikkia. No wave oli vastareaktio kaupalliselle rock-musiikille. No wave oli epäkaupallista kokeellista musiikkia, joka otti vaikutteita muun muassa punkista, konkreettisesta musiikista, dadasta, futurismista ja fluxuksesta. 1970-luvun lopulla New Yorkin rock-klubit kuten Mudd Club ja Max's Kansas City, Hurrah’s, ja taidegalleriat kuten Artists’ Space ja The Kitchen, sekä pienet levy-yhtiöt kuten Lust/Unlust ja ZE sekä musiikkilehdet kuten New York Rocker ja The East Village Eye nostivat No Waven julkisuuteen. Vuonna 1978 julkaistua, englantilaisen Brian Enon tuottamaa kokoelmalevyä No New York pidetään tyylisuunnan keskeisenä merkkipaaluna. Kokoelma esitteli useita no wave -artisteja, kuten DNA, Lydia Lunch ja James Chance and the Contortions. Lydia Lunch on kuvannut No-Wavea "dissonanssiksi, ristiriidaksi ja haluksi hävittää kaikki musiikin perinteet" Useimmat No Wave -yhtyeet hyödynsivät kitaramelua – epätavallisia virityksiä ja alkeellisia soittotekniikoita – luodakseen tekstuuria ja tunnelmaa. Myös sanoitukset olivat usein lyhyitä ja teräviä, ennemmin niukkoja kuin ylenpalttisia. Laulajat päästivät ilmoille rääkäisyjä, huokauksia ja murahduksia – mitä tahansa, mikä rikkoi perinteisen laulun kaavat. Musiikkigenren lisäksi no wave -liikkeellä oli merkittävä vaikutus myös amerikkalaiseen indie-elokuvaan (no wave -elokuva), muotiin ja kuvataiteeseen. Tunnettuja no wave -liikkeeseen yhdistettyjä elokuvantekijöitä ovat esimerkiksi Amos Poe, Vincent Gallo, Jim Jarmusch, Vivienne Dick, Nick Zedd ja Richard Kern. No wave -elokuvat tehtiin usein pienellä tiimillä ja tuotantokalustolla. Elokuvien näyttelijöinä esiintyi tyypillisesti ensikertalaisia ja paikallisia muusikoita. No wave oli lyhytikäinen mutta vaikutusvaltainen liike taiteilijoiden keskuudessa. ==Tunnettuja yhtyeitä== * 8-Eyed Spy * Bush Tetras * DNA * Glenn Branca * James Chance and the Contortions * Mars * Rhys Chatham * Sonic Youth * Suicide * Swans * Teenage Jesus & the Jerks (Lydia Lunch) * Theoretical Girls * Ut * Von Lmo == Lähteet == ==Aiheesta muualla== * New York No Wave Archive Luokka:New Yorkin kulttuuri Luokka:Punkin tyylilajit Luokka:New Yorkin kulttuuri
Palhon kartano

Palhon kartano sijaitsee Vesilahdella Palhon kylässä. Kartanon perusti 1796 everstiluutnantti Anton Wilhelm von Schantz joka toimi 1786–1797 Laukon kartanon vuokraajana. Palhon kartano koostui kolmesta Laukon entisestä lampuotitilasta (Pynnä, Uotila, Tavola) sekä osasta Knaapin rälssitilaa. Kartanolla oli neljä torppaa. Senaattori, oikeusneuvos ja kansanedustaja Johannes Peltonen omisti kartanon 1916–1941. Nykyisin karjanhoitoon keskittynyt kartano on hänen Palho- ja Soini-nimisten jälkeläistensä omistuksessa. Suvulle kuuluu myös Raalan kartano Nurmijärvellä. Palhon kartanon päärakennus on peräisin 1830-luvulta ja muut pihapiirin rakennukset 1860–1870-luvuilta. == Lähteet == * Yrjö Punkari : Nähtävyyksiä Vesilahdessa : Osa 25 Vakkala-Palho Luokka:Vesilahden rakennukset ja rakennelmat Luokka:Suomen kartanot Luokka:Suomen 1800-luvulla rakennetut rakennukset ja rakennelmat
Sancho VI (Navarra)

Sancho VI oli Navarran kuningas vuosina 1150–1194 isänsä García IV:n jälkeen.O´ Callaghan, s. 680 Kastilian kuninkaan Alfonso VIII:n alaikäisyyden aikana Sancho VI otti haltuunsa Logroñon ja muita Navarran rajamailla sijaitsevia kastilialaisia kaupunkeja.O´Callaghan, s. 236 Tämä johti pitkälliseen vihanpitoon, ja almohadien vastaisen taistelun sijaan kristityt kuninkaat liittoutuivat Kastilian Alfonso VIII:tä vastaan. Aragonian Alfonso II ja Navarran Sancho VI tekivät Kastilian vastaisen liittosopimuksen vuonna 1190 ja seuraavana vuonna siihen liittyivät León ja Portugali. Jokainen valtakunta sitoutui Kastilian vastaiseen taisteluun ja lupasi olla solmimatta erillisrauhaa Alfonso VIII:n kanssa.O´Callaghan, s. 243 Sanchon kuoltua kuninkaaksi tuli hänen poikansa Sancho VII (1194–1234). == Lähteet == * === Viitteet === Luokka:Navarran kuninkaalliset Luokka:Syntymävuosi puuttuu Luokka:Vuonna 1194 kuolleet
Sancho VII (Navarra)

thumb|200px|Sancho VII sarkofagi Sancho VII oli Navarran kuningas vuosina 1194–1234 isänsä Sancho VI:n jälkeen.O´ Callaghan, s. 680 Sancho ja Kastilian kuningas Alfonso VIII tekivät paavin ehdotuksen mukaisen rauhan vuonna 1196. Paavi tunnusti ensi kerran Navarran hallitsijan kuninkaan tittelin sitten vuoden 1134 tapahtuneen Aragonian ja Navarran välisen valtioliiton hajoamisen.O´Callaghan, s. 245 Sopimus mahdollisti kuninkaiden voimien yhdistämisen muslimeja vastaan vuonna 1212 Las Navas de Tolosan taistelussa,O´Callaghan, s. 247 missä Sancho VII komensi oikeaa siipeä.O´ Callaghan, s. 248 Sancho VII oli lapseton ja kruunun peri sisarenpoika Champagnen Thibaut (1234–1253).O´Callaghan, s. 346 Sancho tunnettiin lisänimellä el Fuerte, "vahva", ja hänet kuvattiin aikalaiskuvauksissa jättiläiskokoiseksi. Lääkäri Luis del Campo mittasi kuninkaan luurangon, ja hänen mitattiin olleen 220 cm pitkä. On mahdollista, että hän on kärsinyt akromegaliasta.https://dialnet.unirioja.es/servlet/articulo?codigo=2253697 == Lähteet == * === Viitteet === Luokka:Navarran kuninkaalliset
Muirchú

Muirchú oli Irlannin laivaston kalastuksenvalvonta-alus, joka oli aiemmin Britannian kuninkaallisen laivaston jahti HMY Helga. == Valmistus == Irlantia varten muodostettu Maatalous- ja teknisenneuvonnan osasto tilasi dublinilaiselta telakalta kalastuksenvalvonta-aluksen, joka nimettiin 16. toukokuuta 1908 vesille laskettaessa edeltäjänsä kunniaksi HMY Helgaksi.MacGinty, Tom s. 74 == Palvelus == HMY Helga palveli kalastuksenvalvontatehtävissä, kunnes se 1915 aseistettiin ja siirrettiin laivastoluetteloon. Se tulitti vuoden 1916 kansannousussa tasavaltalaisten asemia Dublinin keskustassa. Alus upotti 1918 Isle of Manin edustalla tykkitulella Saksan keisarikunnan laivaston sukellusveneen. Alus luovutettiin Irlannin vapaavaltiolle 7. elokuuta 1923, jolloin se nimettiin Muirchúksi.McIvor, Aidan s. 222 Alus palveli 1923–1924 partioaluksena, kunnes se 1924 luovutettiin maatalous- ja kalastusministeriölle kalastuksenvalvonta- alukseksi. Alus siirrettiin 19. joulukuuta 1939 puolustusministeriölle. Se otettiin laivastopalvelukseen 15. tammikuuta 1940 ensimmäisenä päällikkönään F. A. White.McIvor, Aidan s. 222 ja 224 Alus myytiin tammikuussa 1947 Hammond Lanelle. Se upposi 8. toukokuuta Salteesaarten edustalle, kun sitä siirrettiin romutettavaksi.McIvor, Aidan s. 224 ==Lähteet == * * === Viitteet === Luokka:Irlannin laivaston sotalaivat
Francisco de Paula Van Halen

thumb|right|Wamba valitaan visigoottien kuninkaaksi. Francisco de Paula Van Halenin maalaus vuodelta 1843. Francisco de Paula Van-Halen y Maffei (3. maaliskuuta 1814 VicPío Baroja: Juan Van Halen: el oficial aventurero, Google books, Barcelona – 11. helmikuuta 1887 Madrid) oli espanjalainen taidemaalari. Hänen tunnetuin maalauksensa on Las Navas de Tolosan taistelu. == Elämänvaiheet == Van Halen aloitti taidemaalarina Barcelonassa ja muutti sieltä opiskelemaan Madridiin San Fernandon kuninkaalliseen taideakatemiaan José Aparicion oppilaaksi. Hänen teoksistaan ensimmäisenä esillä oli vuonna 1838 historiallinen maalaus Don Alvaro de Lunan kuolema. Siellä hän alkoi tehdä työtä Madridissa siihen aikaan ilmestyneille merkittäville kuvalehdille. Vuonna 1851 hän sai nimityksen hovimaalariksi ja ylimääräiseksi akateemikoksi. Hän päätyi lopulta Madridiin Tieteelliseen museon taiteilijaksi maalamaan hovin muotokuvia saadakseen maksetuksi velkansa. ==Teokset== Van Halenin tunnetuin maalaus Las Navas de Tolosan taistelu on esillä Palacio del Senadossa. Pradon museossa on hänen maalauksistaan muun muassa Las Navas de Tolosan taistelu (vuodesta 1864 esillä senaatissa), Estacadas cartaginense, Degollador galo, Honderos primitivos ja Infantería Cartaginesa, kaikki piirrokset. Brysselissä kuninkaanlinnan valtaistuinsalissa on Kaarle V:n kruunusta luopuminen. Museo Carlista de Estelassa on teos Batalla en la primera guerra Carlista. ==Lähteet== * Museo del Prado ===Viitteet=== Luokka:Espanjalaiset taidemaalarit Luokka:Vuonna 1814 syntyneet Luokka:Vuonna 1887 kuolleet
Lu’an

Lu’an (, pinyin: Lù'ān Shì) on prefektuuritason kaupunki Anhuin maakunnassa Kiinassa. Kaupungin väkiluku on 5,61 miljoonaa (2010) ja pinta-ala 15 451 neliökilometriä (vuonna 2016). Kaupunki on Varkauden ystävyyskaupunki vuodesta 2004 lähtien. Kaupungin tuotteisiin kuuluu esimerkiksi Lu’an guapian -tee, jota luetaan Kiinan kymmenen parhaimman teen joukkoon. == Ilmasto == Lu’anissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 1 130 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 190 millimetriä. Joulukuu puolestaan on kuivin kuukausi. Silloin keskimääräinen sadanta on 29 millimetriä. == Hallinnollinen jako == Lu’an on prefektuuritason kaupunki eli tietynasteisen itsehallinnon omaava kunta. Vuoden 2015 lopussa Lu’an jakautuu kolmeen kaupunkipiiriin ja neljään piirikuntaan, joista Jin’an ja Yu’an muostostavat Lu’anin kantakaupungin. Kaupunkipiirit ja piirikunnat ovat: ; Kaupunkipiirit (3) * 1. Jin’an (金安区) * 2. Yu’an (裕安区) * Yeji (叶集区), perustettiin Huoqiun piirikunnan osasta vuonna 2015 ; Piirikunnat (4) * ~~3\. Shoun piirikunta / Shouxian (寿县)~~ siirrettiin Huainanin prefektuuritason kaupungin alaisuuteen vuonna 2015 * 4. Huoqiu (霍邱县) * 5. Shucheng (舒城县) * 6. Jinzhai (金寨县) * 7. Huoshan (霍山县) == Galleria == Kuva:Foziling zhu.jpg | Fozilingin tekojärven pato Huoshanin piirikunnassa. Kuva:东西溪乡.jpg | Maalaismaisemaa Huoshanin piirikunnassa. Kuva:大别山之绿色.jpg | Dabievuoristoa Huoshanin piirikunnassa. Kuva:Dabie Mountains landscape - seen from Hewu Railway - P1050197.JPG | Talvimaisemaa Dabievuoristossa Jinzhain piirikunnassa. ==Lähteet== ==Aiheesta muualla== *Lu'an (Anhui) City Information (erityisesti talouspainotus) (chinaknowledge.com) *China Postal code Anhui Province (prefektuuri ja piirikuntataso) (youbianku.com) Luokka:Anhuin kaupungit Luokka:Anhuin prefektuurit
Elektrometallurgiska Aktiebolaget

Elektrometallurgiska Aktiebolaget oli vuosina 1915–1935 toiminut suomalainen metallin valmistaja. Yhtiön perustivat 1915 diplomi-insinööri Berndt Grönblom ja vapaaherra Gustaf Aminoff. Heidän omistuksensa säilyi yhtiössä sen olemassa olon ajan. ==Rautaromusta harkkorautaa== Yhtiön valmistusohjelmaan kuului alkuvaiheessa rautaromusta tuotetun harkkoraudan, piiraudan ja karbidin valmistus. Piiraudalla oli yhtiön perustamisvaiheessa suuri kysyntä Venäjällä. Yhtiöllä oli sulatot vuodesta 1916 Ruokolahden Vuoksenniskan kylässä ja 1916–1920 Nokialla. Vuoksenniskan sulaton oli tarkoitus saada käyttämänsä sähkö Tornatorin Tainionkosken voimalasta, mutta ensimmäinen maailmansota viivytti voimalan valmistumista ja esti myös tuotannossa tarvittavien komponenttien muun muassa sulatusuunien hiilielekrodien saannin. Sodan jälkeen vuonna 1926 Elektrometallurgiska Aktiebolaget alkoi valmistaa rautalejeerinkejä ja 1931 volframirautaa (FeW). ==Rinnalle toinen yritys - Vuoksenniska Oy== Vuonna 1926 yhtiön omistajat perustivat rinnalle Oy Vuoksenniska Ab:n, joka rakennutti Vuoksenniskan sulaton yhteyteen puuhiomon. Elektrometallurgiska Ab yhdistettiin 1933 tähän yhtiöön, ja puuhiomon sekä sulaton toiminta jatkui nyt nimellä Oy Vuoksenniska Ab. Uusi yhtiö rakensi 1935–1938 Imatralle uuden rautatehtaan, joka hyödynsi vuonna 1935 valmistuneen Outokumpu Oy:n Imatran kuparitehtaan tuotannossa sivutuotteena syntyvää kiisutuhkaa. Uudella tehtaalla oli 12 000 kW:n sähkömasuuni ja kaksi 25 tonnin valokaariuunia. Imatralla valmistettiin kobolttia, kromi- ja molybdeenirautaa, harkkorautaa ja kranaattiterästä sekä valssattuja terästuotteita kuten rautatiekiskoja. Puuhiokkeen valmistus sen sijaan päättyi 1939. == Lähteet == * Suomen Elinkeinoelämän Keskusarkisto : Elektrometallurgiska Aktiebolaget * Suomen Elinkeinoelämän Keskusarkisto : Imatra Steel Oy * VirtuaaliVuoksi : Imatran rauta- ja terästehdas === Viitteet === ==Kirjallisuutta== *Laakasuo, Risto: Berndt Grönblom ja hänen yrityksensä. Ovako 1985. ISBN 951-99702-2-3 (sid.), ISBN 951-99702-3-1 (nid.). *Blomgren, Christer: Puuhiokkeesta rautaan ja teräkseen: roiskeita ja sirpaleita Vuoksenniska-yhtiön ja sen edeltäjän Elektrometallurgiska ab:n vuosikymmeniltä. Imatra Steel 1996. ISBN 9789529082551. *Blomgren, Christer: Rautainen leipäpuu. Muistoja ja muistelmia Elektrometallurgiska AB:n ja Vuoksenniska-yhtiön tehtailta ja kaivoksilta. Imatra Steel 1999. ISBN 952-91-1654-3. ==Aiheesta muualla== *https://www.porssitieto.fi/yhtiot/lisaa/ovako.shtml Luokka:Imatralaiset yritykset Luokka:Teräsyhtiöt Luokka:Entiset suomalaiset metalliteollisuusyhtiöt
Hesselman-moottori

Hesselman-moottori oli bensiini- ja dieselmoottorin välimuoto, jonka kehitti 1925 ruotsalainen insinööri Jonas Hesselman. Moottoria käytettiin 1920- ja 1930-luvuilla kuorma- ja linja-autoissa. Hesselman-moottorissa oli yhdistetty polttoaineen ruiskutus palotilaan magneetto- tai virranjakajatyyppiseen sytytysjärjestelmään sytytystulppineen. == Toimintatapa == Hesselman-moottori voi käyttää polttoaineena dieselöljyä tai petrolia. Polttoaine ruiskutetaan sylinteriin ruiskutuspumpun avulla. Sytytykseen käytetään sytytystulppia, koska moottorin puristussuhde on liian alhainen, jotta polttoaineseos voisi syttyä puristuksen seurauksena kuten dieselmoottorissa. Hesselman-moottorien käynnistyksessä käytettiin usein bensiiniä, ja ne siirtyivät käyttämään dieselöljyä tai petrolia vasta saavutettuaan oikean käyntilämpötilan. Bensiiniä käytettiin myös juuri ennen moottorin sammuttamista, jotta moottorista puhdistuisivat raskaamman polttoaineen jäämät. == Edut ja haitat == Hesselman-moottori saattoi käyttää halvempia ja huonompilaatuisia polttoaineita. Sen polttoaineenkulutus oli myös jonkin verran alhaisempi kuin vastaavantehoisella bensiinimoottorilla. Vielä 1930-luvulla dieselmoottorit olivat raskaita ja suurikokoisia, joten kevyemmällä ja pienemmällä Hesselman- moottorilla oli suuri etu niihin verrattuna. Hesselman-moottorin haittapuolina olivat epätäydellisen palamisen aiheuttama sytytystulppien nopea likaantuminen sekä savuttavat pakokaasut. == Käyttö == Hesselman-moottoreita käytettiin ruotsalaisten Scania-Vabisin, Volvon ja Tidaholms Brukin valmistamissa raskaissa ajoneuvoissa. Myös Volvon valmistamissa T40-sarjan traktoreissa käytettiin 1940-luvulla Hesselman-moottoria. Scania-Vabis korvasi Hesselman- moottorit dieselmoottoreilla vuodesta 1936 alkaen ja Volvo vuodesta 1947 alkaen. == Aiheesta muualla == * Doria Kansalliskirjasto : Pienpainatteet : Volvo Hesselman moottorin H. A. mallin käsikirja vuodelta 1935 Luokka:Polttomoottorit
Risto (elokuva)

Risto on Tuomas Summasen ohjaama suomalainen elokuva, joka tuli elokuvateattereihin 25. marraskuuta 2011. Elokuvassa näyttelee useita Putouksen näyttelijöitä. Pääosaan koekuvattiin muun muassa Vesa Vierikkoa ja Pertti Sveholmia, mutta Risto Kaskilahti sai kuitenkin roolin. Elokuvasta julkaistiin DVD 15. maaliskuuta 2012.http://www.discshop.fi/elokuvat/dvd/risto/P86167 Yle TV1 esitti elokuvan kolmiosaisena sarjana 24. syyskuuta – 8. lokakuuta 2012. == Rooleissa == == Lähteet == * http://fi.filmtrailer.com/cinema/8390/Risto+elokuva+leffa+trailerit.html === Viitteet === Luokka:Vuoden 2011 suomalaiset elokuvat Luokka:Suomalaiset komediaelokuvat
Fort Rannoch

Fort Rannoch oli Irlannin laivaston vartiolaiva. == Valmistus == Se oli valmistunut 1936 John Lewis and Sonsin telakalta Aberdeenista telakan omistajan Sir Andrew Lewis'n tilaamana troolari SS Fort Rannochina. == Palvelus == Irlannin maatalous- ja kalastusministeriö vuokrasi 1938 aluksen John Lewis Limitediltä kalastuksenvalvontaan. Alus siirrettiin 10. marraskuuta 1939 puolustusministeriön hallintaan, jolloin se samalla lunastettiin. Alus sijoitettiin Dubliniin. Fort Rannoch otettiin rannikko- ja meriosaston () palvelukseen 15. tammikuuta 1940 partioaluksena ensimmäisenä päällikkönään luutnantti A. Thompson.McIvor, Aidan s. 224 Alus myytiin 8. heinäkuuta 1947 Dublin Trawling, Ice and Cold Storage Companylle, joka myi sen edelleen 1952 Grantoniin Thomas L. Devlin and Sonsille. Alus makasi satamassa elokuussa 1960 ja se myytiin katselmoinnin jälkeen syyskuussa 1963 romutettavaksi Motherwell Machinery and Scrap Companylle Grangemouthiin. ==Lähteet == * * === Viitteet === == Aiheesta muualla == *aberdeenships.com Luokka:Irlannin laivaston sotalaivat Luokka:John Lewis and Sons
Jean-Pierre-Dominique Zévaco

Jean-Pierre-Dominique Zévaco (30. heinäkuuta 1925 Vico – 25. heinäkuuta 2017) oli ranskalaissyntyinen, Madagaskarilla toiminut roomalaiskatolinen piispa. Hänet vihittiin lasaristien papiksi 29. kesäkuuta 1959 ja nimitettiin Fort- Dauphinin hiippakunnan piispaksi 26. syyskuuta 1968. Piispaksi vihkiminen seurasi 12. tammikuuta 1969. Pääkonsekraattorina toimi Gilbert Ramanantoanina, jota avustivat Alphonse-Marie-Victor Fresnel ja Camille-Antoine Chilouet.Catholic-Hierarchy.org: Bishop Jean-Pierre-Dominique Zévaco, C.M. Fort-Dauphinin hiippakunnan nimi muutettiin Tôlagnaroksi 23. marraskuuta 1989.Catholic-Hierarchy.org: Diocese of Tôlagnaro Zévaco toimi sen johdossa, kunnes jäi eläkkeelle 24. huhtikuuta 2001. == Lähteet == Luokka:Ranskalaiset papit Luokka:Madagaskarilaiset papit Luokka:Katoliset piispat Luokka:Vuonna 1925 syntyneet Luokka:Vuonna 2017 kuolleet
Vincent Rakotozafy

Vincent Rakotozafy (s. 10. lokakuuta 1944) on madagaskarilainen roomalaiskatolinen piispa. Hänet vihittiin papiksi Fianarantsoan arkkihiippakuntaan 6. huhtikuuta 1975 ja nimitettiin Tôlagnaron hiippakunnan piispaksi 24. huhtikuuta 2001. Piispaksi vihkiminen seurasi 23. syyskuuta. Pääkonsekraattorina toimi Philibert Randriambololona, jota avustivat Jean- Pierre-Dominique Zévaco ja Philippe Ranaivomanana.Catholic-Hierarchy.org: Bishop Vincent Rakotozafy == Lähteet == Luokka:Madagaskarilaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Philippe Ranaivomanana

Philippe Ranaivomanana (12. toukokuuta 1949 – 6. syyskuuta 2022) oli madagaskarilainen roomalaiskatolinen piispa. Hänet vihittiin papiksi 16. lokakuuta 1977 ja nimitettiin Ihosyn hiippakunnan piispaksi 2. tammikuuta 1999. Piispaksi vihkiminen seurasi 13. toukokuuta. Pääkonsekraattorina toimi Philibert Randriambololona, jota avustivat Félix Ramananarivo ja Fulgence Rabeony.Catholic-Hierarchy.org: Bishop Philippe Ranaivomanana 13\. marraskuuta 2009 Ranaivomanana sai nimityksen Antsirabén hiippakunnan piispaksi. == Lähteet == Luokka:Madagaskarilaiset papit Luokka:Katoliset piispat Luokka:Vuonna 1949 syntyneet Luokka:Vuonna 2022 kuolleet
Fulgence Rabeony

Fulgence Rabeony (s. 21. marraskuuta 1945) on madagaskarilainen roomalaiskatolinen arkkipiispa. Hänet vihittiin jesuiittojen papiksi 7. elokuuta 1976 ja nimitettiin Toliaran hiippakunnan piispaksi 2. huhtikuuta 1990. Piispaksi vihkiminen seurasi 18. marraskuuta. Pääkonsekraattorina toimi Victor Razafimahatratra, jota avustivat Gilbert Ramanantoanina ja René Joseph Rakotondrabé.Catholic-Hierarchy.org: Archbishop Fulgence Rabeony, S.J. Toliara korotettiin arkkihiippakunnaksi 3. joulukuuta 2003, ja Rabeony jatkoi sen johtamista arkkipiispana. == Lähteet == Luokka:Madagaskarilaiset papit Luokka:Katoliset arkkipiispat Luokka:Jesuiitat Luokka:Vuonna 1945 syntyneet Luokka:Elävät henkilöt
René Joseph Rakotondrabé

René Joseph Rakotondrabé (12. syyskuuta 1932 – 9. heinäkuuta 2012) oli madagaskarilainen roomalaiskatolinen piispa. Hänet vihittiin papiksi 11. huhtikuuta 1960 ja nimitettiin Tuléarin hiippakunnan vihkipiispaksi sekä Umbriaticon titulaaripiispaksi 25. maaliskuuta 1972. Piispaksi vihkiminen seurasi 1. lokakuuta. Pääkonsekraattorina toimi Michele Cecchini, jota avustivat Gilbert Ramanantoanina ja Albert Joseph Tsiahoana.Catholic- Hierarchy.org: Bishop René Joseph Rakotondrabé Rakotondrabé sai 28. helmikuuta 1974 nimityksen Tuléarin ja 15. toukokuuta 1989 Toamasinan hiippakunnan piispaksi. Hän jäi eläkkeelle 24. marraskuuta 2008. == Lähteet == Luokka:Madagaskarilaiset papit Luokka:Katoliset piispat Luokka:Vuonna 1932 syntyneet Luokka:Vuonna 2012 kuolleet